《宏农秋怀 其一》
清代·梦麟

澹烟荒草足吾庐，日隐孤城叹索居。紫阁夜深惊独雁，黄河秋冷梦双鱼。

邴生薄宦终成箨，宋玉微辞欲著书。拥被行吟意惆怅，西风鶗鴂渺愁予。

作者简介：（1728—1758）蒙古正白旗人，西鲁特氏。字文子，号午塘。乾隆十年进士。授检讨，官至户部侍郎。曾典江南乡试，留心访求人才。享年虽短，诗已能成家。有《太谷山堂集》。